Да канца 1931 г., калі калгасы былі ўтвораны ў большасці вёсак, якія налічвалі 20–30 двароў, раённыя партыйныя і савецкія органы адрапартавалі аб завяршэнні калектывізацыі і перамозе калгаснага ладу на вёсцы. Але фактычна калектывізацыя гаспадаркі, якая суправаджалася ціскам на аднаасобнікаў, працягвалася да канца другой пяцігодкі. Ліквідацыя аднаасобнага сектару на вёсцы завяршылася ў 1939–1940 гг., калі было здзейснена ссяленне хутароў. У Віцебскім раёне было сселена 2 512 гаспадарак.